cyanic-selkie/wikianc huggingface dataset:
Karl Viktor Hall
Karl Viktor Hall (født 19. juni 1917, død 29. desember 2001), var en norsk thoraxkirurg. Hall utviklet den mekaniske hjerteventil (Hall-ventilen). Han utførte den første koronare bypass-operasjon i Norge i 1969.
Kar Viktor Hall var sønn av Karl julius Hall og sønnesønn av Hans Hall.
Middelalderens kongevei over Ekeberg
Middelalderens kongevei over Ekeberg en den gamle hovedferdselsåren sørover fra det sentrale Oslo. Den var kongevei fra Middelalderen og frem til 1600-tallet.
I dag fins en del av veien godt bevart gjennom øvre delen av Ekebergskrenten i Oslo. Den går nordenunder Lille Ekeberg gård, og derfra gikk veien videre via Ryen til Høyenhall og opp Skøyenbakken på Østensjø. Den skal visstnok ha løpt her siden jernalderen, trolig fra steinalderen. Det er rester av et diabasbrudd i tilknytning til veien like ved Lille Ekeberg barnehage (våningshuset på Lille Ekeberg gård). I middelalderen var den kongeveien sørover. På 1600-tallet tok Ekebergveien over som kongevei over Ekebergplatået.
Corpus Christi (Texas)
Corpus Christi er en havneby i det sørlige Texas i USA, mot Mexicogulfen. Byen har 281 196 innbyggere (2004). Bynavnet er etter den Den katolske festdagen Kristi legemsfest, og ble gitt av spanjolene.
Aalsmeerse punter
Aalsmeerse punter er en mindre flatbunnet og spissgattet bruksbåt på 5,5 til 7 meters lengde og 1,5 meters bredde. Den har en 0,45 meters dypgang utstyrt med en eller to sidesverd som senkes ned i vannet og en mast for luggerseil eller spriseil. Masten som står forut mot baugen har et lite dekk liksom akterstavnen, midtskips er båten åpent. Ripebordet langs båtskroget er innesvingende med unntak av for- og akterstevnene. Stevnroren på denne båten blir bred under vannlinjen, fra stevnroren går rorkulten gjennom en spalte i det øverste bordet.
Denne varianten av punteren var brukt av den lokale befolkningen i Aalsmeer sørvest for Amsterdam på de grunne innsjøene i det store området Randstad. Meget få har blitt bevart som en påminnelse om tiden disse spissgattede punterbåtene var brukt i Nederland. Punteren i Nederland var mindre bruksbåter med seil, åre og stake for å ta seg over grunne farvann for fiskeri, men også for mindre ærender og transport.
Marte Olsbu Røiseland
Marte Olsbu Røiseland (født 7. desember 1990) er en norsk tidligere skiskytter fra Froland som har vunnet 13 VM-gull – to individuelt og elleve på stafett samt tre bronse fra VM og tre OL-gull, to OL-sølv og to OL-bronse. Hun vant verdenscupen i skiskyting sammenlagt 2021/22.
Hun debuterte i verdenscupen i skiskyting sesongen 2012/13, da hun ble nr. 28 på normaldistansen i Östersund. Hun har tre kongepokaler og åtte NM-gull i skiskyting, sju NM-gull i rulleskiskyting og tre gull i junior-NM i skiskyting. Hun tok gull i sprint og bronse på stafett i EM i skiskyting 2014 i Nové Město. Under VM i skiskyting 2020 i Antholz vant hun sju medaljer av sju mulige: fem gull og to bronse. Under OL i Beijing i 2022 vant hun fem medaljer: tre gull og to bronse.
Den 15. mars 2023 annonserte Røiseland at hun legger opp som skiskytter etter verdenscupavslutningen i Holmenkollen fra 16. til 19. mars 2023. Søndag 19. mars 2023 gikk hun sitt siste renn i karrieren og verdenscupen og endte på andreplass.
Karriere
I VM i skiskyting 2016 i Oslo gikk hun ankeretappen på Norges lag som tok gull i kvinnestafetten, etter at Synnøve Solemdal, Fanny Horn Birkeland og Tiril Eckhoff hadde sendt henne ut i ledelsen. Hun gikk også åpningsetappen for det norske laget som tok bronse i mix-stafett i samme mesterskap. . Røiseland tok sølv på 7,5 km sprint og var med på Norges lag som tok sølv på mix-stafett i vinter-OL 2018 i Pyeongchang. Hun tok sin første verdenscupseier da hun vant sprinten i Nové Město 20. desember 2018.
Under VM i skiskyting 2020 i Antholz ble Marte Olsbu Røiseland den første skiskytteren som vant sju VM-medaljer av sju mulige – fem gull og to bronse. Sammen med Tiril Eckhoff, Tarjei Bø og Johannes Thingnes Bø tok hun gull på mix-stafett. Hun ble så verdensmester på 7,5 km sprint før hun tok bronse på både jaktstarten og på 15 km normaldistanse. Sammen med Johannes Thingnes Bø tok hun gull i parstafett og hun gikk ankeretappen på det norske laget som tok gull på 4 x 6 km stafett. Hun avsluttet mesterskapet med gull på 12,5 km fellesstart.
Under VM i skiskyting 2021 i Pokljuka gikk hun ankeretappen på det norske laget som tok gull på blandet stafett. Sturla Holm Lægreid, Johannes Thingnes Bø og Tiril Eckhoff gikk de øvrige etappene. Hun gikk også ankeretappen på stafetten for kvinner der det også ble gull. Ingrid Landmark Tandrevold, Tiril Eckhoff og Ida Lien gikk de tre første etappene. Røiseland vant tre verdenscuprenn og ble nummer to i verdenscupen sammenlagt sesongen 2020/21.
I vinter-OL 2022 i Beijing gikk hun første etappe på Norges lag som tok gull i blandet stafett. De øvrige på laget var Tiril Eckhoff, Tarjei Bø og Johannes Thingnes Bø. Hun fulgte opp med bronse på normaldistansen over 15 km, gull på 7,5 km sprint, gull på jaktstart og bronse på fellesstart. For fjerde gang klarte en norsk utøver å ta fem medaljer i ett og samme OL: Den første var skytteren Otto Olsen som tok tre gull og to sølv i sommer-OL 1920 i Antwerpen den andre var skøyteløperen Roald Larsen som i vinter-OL 1924 tok to sølv og tre bronse (sølv på 1500 m og sammenlagt, bronse på 500 m, 5000 m og 10000 m) og den tredje var Marit Bjørgen med tre gull, én sølv og én bronse i vinter-OL 2010 i Vancouver.
Privatliv
Den 11. august 2018 giftet hun seg med Sverre Røiseland.
Johan Schwartz
Jens Johan Schwartz (født 7. desember 1877, død 25. desember 1920) var en norsk skøyteløper. Han representerte Kristiania Skøiteklub.
Schwartz vant EM på skøyter, allround i Davos i 1902, og tok samme år sølv i NM på skøyter, allround. Han var tredje beste løper under VM i 1902. I 1903 vant Schwartz NM på skøyter, allround, og var også beste løper under EM i 1903 og VM i 1903. Han ble ikke europa- eller verdensmester i 1903 på grunn av regelen om at man måtte vinne minst to distanser i EM og tre i VM for å bli kåret til mester.
David López
David López Garcia (født 13. mai 1981 i Barakaldo) er en tidligere profesjonell, spansk landeveissyklist. Han syklet de siste seks sesongene av karrieren for det britiske laget Team Sky.
Fylkesvei 760
Fylkesvei 760 (Fv760) går mellom Bjøra bru i Overhalla og Grongbrua i Grong.
Den tar av fra E6 ved Grong og går vestover langs Namsen til Overhalla.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Burma under Sommer-OL 1980
Burma under Sommer-OL 1980. To mannlige sportsutøvere fra Burma deltok i to sporter, vektløfting og friidrett under Sommer-OL 1980 i Moskva. De vant ikke noen medaljer.
Bilibino
Bilibino (russisk: Били́бино) er en by i Tsjukotka autonome okrug i Russland. Den ligger ved samløpet av elvene Karalvejem og Bolsjoj Kepervejem (i Kolymas nedbørfelt), rundt 650 km nordvest for Anadyr. Innbyggertall: 6 181 (folketelling 2002), 15 558 (folketelling 1989).
I Bilibino ligger verdens nordligste kjernekraftverk, som ble åpnet i 1976.
Bosetningen ble grunnlagt i 1955. Bystatus ble innvilget i 1993.
Kompaktbil
Kompaktbil er en betegnelse som brukes i EU-området for å klassifisere biler i C-segmentet, dvs. modeller som er større enn småbiler og mindre enn mellomstore biler. Klassen kalles også små familiebiler eller kompaktklassen. I Europa er også betegnelsen Golfklassen svært utbredt, selv om Fiat 128 og ikke Golf var modellen som opprinnelig definerte klassen. Disse bilene måler gjerne mellom 4,15 og 4,5 meter.
CLIMAF
C.L.I.M.A.F.C. (fransk: Centre de Liaison International de la Maçonnerie Féminine) er en europeisk sammenslutning eller liaison innenfor frimureriet, bestående av storlosjer hvor bare kvinner har adgang.
Kompaktbil
I denne klassen har bilene gjennomgående motorer med gode ytelser, noe som gjør dem interessante for førere som vil kjøre litt mer sportslig. Samtidig har de fleste på grunn av størrelse/vekt/motorisering et relativt gunstig forhold mellom pris og ytelser. De siste årene er det først og fremst kombikupéer som har vært mest populære i klassen.
CLIMAF
C.L.I.M.A.F.C. ble dannet i 1982 som en allianse mellom den franske storlosje for kvinner og den belgiske storlosje for kvinner. Alliansen består idag av åtte storlosjer med omkring 15,000 medlemmer til sammen:
Kompaktbil
Mens prisene i segmentet starter på vel 200 000 kroner, regnes BMW 135i Cabriolet som segmentets dyreste med en pris i Norge på over 900 000 kroner. (sept 2009). Segmentet inkluderer typiske modeller som
Alf Torp
Alf Torp (født 27. september 1853 i Stryn, død 26. september 1916 i Kristiania) var en norsk filolog og forfatter. Han er mest kjent for sitt arbeid med indoeuropeiske språk og nordisk språkhistorie, og tolkning av antikke språk.
Liv
Alf Torp ble student i 1871, cand. philol. i 1877, professor i sanskrit og sammenlignende språkvitenskap i 1894. Han var elev av Sophus Bugge og under et opphold i Leipzig 1878–80 av Georg Curtius og Ernst Windisch. I 1881 fikk han doktorgraden ved universitetet i Leipzig med avhandlingen Die Flexion des Pali in ihrem Verhältnis zum Sanskrit.
Fra begynnelsen av 1890-tallet slo Torp i sin forskning inn på nye baner. Under påvirking av Bugge tok han energisk fatt på løsningen av de mange vanskelige problemene som knyttet seg til tolkningen av de bevarte restene av forskjellige italiske og lilleasiatiske språk: messapisk, venetisk, frygisk og lykisk. Han deltok således ved orientalistkongressen i Roma i 1899.
Blant mange publiserte verk av Torp kan nevnes Etymologisk ordbog over det norske og det danske sprog fra 1903–06, utgitt sammen med Hjalmar Falk (1859-1928). Sammen med hans Nynorsk etymologisk ordbok var dette den eneste norske etymologiske ordboken utgitt inntil 2000, da Våre arveord – etymologisk ordbok ble utgitt av Harald Bjorvand og Fredrik Otto Lindeman.
Bickley
Bickley er et forstadsområde og valgkrets i distriktet Bromley i sørøstlige London, omkring 16,7 km sørøst for Charing Cross. Det er kjent for sine store og kostbare hus. Stedet er attraktiv for boligkjøpere for dets frodige arkitektur.
Bickley stasjon tilhører kollektivsone 5, og betjener tog til London Victoria, London Blackfriars, Orpington og Sevenoaks.
Pevek
Bosetningen ble grunnlagt i 1933. Bystatus ble innvilget i 1967. Siden oppløsningen av Sovjetunionen har byens innbyggertall gått kraftig tilbake.
La Galatea
La Galatea var Miguel de Cervantes’ første bok, utgitt i 1585. Under forkledning av pastorale figurer er La Galatea en undersøkelse av kjærlighet som inneholder mange hentydninger til samtidige litterære figurer. Den oppnådde moderat suksess, men ble ikke trykt opp igjen med en gang, og oppfølgeren som var lovet ble aldri utgitt og antagelig heller ikke skrevet.
Verket
La Galatea er en etterligning av Los siete libros de la Diana, De syv bøkene om Diana, utgitt antagelig 1559, av Jorge de Montemayor, men viser en enda større likhet med Gaspar Gil Polos fortsettelse av Diana. Ved siden av Don Quijote (1605) og hans Novelas ejemplares (Mønsternoveller, 1613) er hans pastorale romanse betraktet som spesielt viktig, ettersom den anyder den poetiske retningen som Cervantes ville følge i løpet av sin senere karriere. La Galatea inneholder lite som er originalt, men er meget lik sine modeller, spesielt Diana av Gaspar Gil Polo.
På samme vis som Gaspar Gil Polo gjør i sin Diana, lar han elven Turia fremføre lovprisninger av valencianerne. Cervantes’ poetiske fantasi maner frem musen Kalliope for hyrdene og hyrdinne, og skaper en høytidelig hyllest til de av hans samtidige som han satte høyest som poeter. De vakreste diktene i La Galatea er holdt i den cancionske stilen, noen i jamber, og noen i trokeer eller gammelspanske vers. Cervantes har her og der brukt foreldede og fantasifulle ordspill, som han senere gjorde narr av.
Handlingsgang
Hovedfigurene i La Galatea er Elicio og Erastro, to bestevenner som begge er forelsket i Galatea. Romanen åpner med at hun og hennes beste venn Florisa bader og snakker om kjærlighet. Erastro og Elicio avslører sitt begjær etter Galatea for hverandre, men blir enige om ikke å la det komme i vegen for deres vennskap. Etter hvert setter alle fire ut på en reise til bryllupet til Darania og Silveria, og i tråd med den pastorale fortellertradisjonen møter de andre personer som har sine egne historier å berette, og ofte slår seg sammen med det reisende selskapet.
De fleste av skikkelsene i romanen er involvert i mindre handlingsganger.
En del av temaene er
Den manglende andre delen
Den opprinnelige tittelen verket som nå er kjent som La Galatea var egentlig La primera parte de la Galatea (Den første delen av la Galatea). Cervantes ga ved tallrike anledninger hentydninger til at han planla å utgi en andre del, blant annet i slutten av første del
Idrettslaget Jotun
Idrettslaget Jotun (stiftet i 1923) er et idrettslag fra Øvre Årdal i Sogn og Fjordane, som driver med fotball, friidrett, håndball, motorsport, skiidrett, styrkeløft, sykling, turn og volleyball.
Fotball
A-laget i fotball for herrer spilte sist i 2. divisjon i 2000. Men i 2003 slo klubben seg sammen med Årdalstangen Idrettslag og dannet Jotun-Årdalstangen Fotballklubb. I 2005 ble navnet formelt endret til Årdal Fotballklubb.
Håndball
Klubbens håndballag for kvinner spiller 2013/14-sesongen i 2. divisjon.
Signe Swensson
Signe Swensson (født 23. november 1888 i Trondheim, død 22. april 1974 samme sted) var en norsk lege, politiker (H) og kvinnesaksforkjemper. Hun var stortingsrepresentant for Trondheim og Levanger fra 1931 til 1936. Hun var leder for Norges Yrkeskvinners Landsforbund 1936–1946, nestleder i Norsk Kvinnesaksforening (NKF) 1954–1958 og kortvarig leder i NKF i 1956.
Karriere
Hun var datter av kjøpmann Pehr Gustaf Swensson og hustru Julie Augusta Lynum. Blant hennes søsken var overlege Nils Victor Swensson. Familien bodde i Swenssongården, som lå ved Torvet og ut mot Kongens gate. Faren drev møbelforretningen P.G. Swensson Manufaktur.
Sambar
Sambar kan være:
Signe Swensson
Karriere
Swensson var aktiv i politikken og organisasjonslivet. Hun var formann i Trondhjems Kvinneråd fra 1930, innvalgt på Stortinget fra Trondheim og Levanger som representant for Høyre 1931–1936, formann i Norges Yrkeskvinners Landsforbund 1936–1946, medlem av Trondheim bystyre 1937–1947, medlem av Statens boligplankomité av 1938 og viseformann i Trondheim skolestyre 1939–1945. På Stortinget var hun sekretær i Helsekomiteen 1931–1933 og medlem av Universitets- og fagskolekomiteen 1934–1936. Som stortingskandidat i 1930 brukte hun slagordet «Signe Norge, Signe Høire, Signe Swensson!» på plakater.
Hun var en del av kretsen rundt Margarete Bonnevie som bidro til å revitalisere Norsk Kvinnesaksforening i 1936, og ble utnevnt til æresmedlem i Norsk Kvinnesaksforening i 1954. I 1954 ble hun valgt til 2. nestleder i NKF; da NKF-lederen Ingerid Gjøstein Resi døde i en flystyrt i Sovjetunionen i august 1955 rykket hun opp til eneste nestleder, og da også Marit Aarum døde bare et halvt år senere ble Swensson som eneste gjenlevende av den valgte ledertrioen fungerende leder, et verv hun hadde fra februar til mai 1956. Hun ble etterfulgt som leder av Eva Kolstad på landsmøtet i mai 1956, men ble igjen valgt som 2. nestleder og satt til 1958.
Friidrett under Sommer-OL 2004 – 200 meter menn
200 meter menn ved Sommer-OL 2004 ble gjennomført på Athens olympiske stadion den 24. og 26. august. Jaysuma Saidy Ndure som i 2008 er tatt ut i den norske troppen til OL representerte Gambia i 2004 og kom til kvartfinalen.
Resultater
Fra de sju kvalifiseringsheatene gikk de fire første i mål i hvert heat og de fire raskeste tidene ellers videre til kvartfinalene. Fra de fire kvartfinalene gikk de tre første i mål i hver heat og de fire raskeste tidene ellers videre til semifinalene. Fra semifinalene gikk de fire fremste til finalen.
Alla tider vises i sekunder.
Q automatiskt kvalifisert.
Opplandske Heimevernsdistrikt 05
Opplandske Heimevernsdistrikt 05 (HV05) er et distrikt i Heimevernet, som har territorielt militært ansvar over Innlandet fylke. Distriktet omfatter 46 kommuner, og har sentrale forsvars- og samfunnsfunksjoner lokalisert i hele sitt ansvarsområde. I tillegg har HV-05 en 350 kilometer lang grense mot Sverige.
Friidrett under Sommer-OL 2004 – 200 meter menn
Resultater
q en av de raskeste tidene ellers.
DNS startade ikke.
Opplandske Heimevernsdistrikt 05
Distriktsstaben har sitt hovedkvarter på Terningmoen i Elverum.
HV05s innsatsstyrke har navnet Grebe, som kommer fra en operasjon under andre verdenskrig. Avdelingen består av rundt 200 befal og soldater.
Friidrett under Sommer-OL 2004 – 200 meter menn
Resultater
DNF kom ikke i mål.
Gunnar Hagen
Gunnar Hagen (født 11. juni 1904, død 6. april 1969) var en norsk friidrettsutøver (mangekamp og tresteg). Han representerte Løten IL i 1925, Gyl Idrettslag fra Tingvoll i Romsdal i 1926, før han flyttet til Oslo og ble medlem i IL i BUL fra 1927.
Friidrett under Sommer-OL 2004 – 200 meter menn
Resultater
NR markerer nasjonsrekord.
PB markerer personlig rekord.
Gunnar Hagen
Hagen vant åtte norgesmesterskap og ble tildelt kongepokalen i 1929 etter seierne i tikamp (ny mesterskapsrekord med 6977,040 poeng) og tresteg.
Friidrett under Sommer-OL 2004 – 200 meter menn
Resultater
SB markerer utøverens beste resultat i sesongen.
DSQ markerer diskvalifisert eller utesluttet.
Verdensrekord
Michael Johnson, USA, 19,32 s, 27. juli 1996, Atlanta, Georgia, USA
Olympisk rekord
Michael Johnson, USA, 19,32 s, 27. juli 1996, Atlanta, Georgia, USA
Vindaloo
Vindaloo eller vindalho eller vindalu er en populær og svært skarp indisk matrett.
Retten oppstod i Goa, som i 450 år var hovedstad for kolonien Portugisisk India. Portugiserne hadde med seg sin egen måte å tilberede svinekjøtt på. De marinerte i vin, hvitløk og krydder – carne em vinha de alhos («kjøtt i vin med hvitløk»).
Retten serveres også som lammerett, i indiske restauranter utenlands gjerne med poteter. Her ligger det nok en språklig misforståelse bak; på hindi er alu (anglisert aloo) et ord for potet.
Intermarium
Intermarium, eller Intermarium-doktrinen (polsk: Międzymorze), var en plan utarbeidet av den polske lederen Józef Piłsudski som gikk ut på å etablere en føderasjon av sentral- og østeuropeiske stater under polsk og italiensk ledelse. Føderasjonen skulle virke som en motbalanse mot Russland/Sovjetunionen i øst og Tyskland i vest. De statene som det var tenkt kunne utgjøre føderasjonen var de baltiske stater (Litauen, Latvia, Estland), Finland, Hviterussland, Ukraina, Ungarn, Romania, Jugoslavia, og Tsjekkoslovakia. Den foreslåtte føderasjonen ble ofte kalt det «tredje Europa».
Det polske navnet Międzymorze betyr «mellomhavs» eller «mellom havene», og er også det polske ordet for eid; dette ble oversatt til latin som Intermarium.
Føderasjonen skulle være tilnærmet likt Det polsk-litauiske samveldet, som strakk seg fra Svartehavet til Østersjøen. Intermarium sammenfalt med Piłsuskis andre geopolitiske mål - «promoteisme» - som gikk ut på å støtte opp om nasjonalistiske elementer i Det russiske keiserriket med mål om å oppløse det, og å få Russland til å avhende erobrede territorier.
Intermarium ble uansett sett på som en trussel for den nylig selvstendige staten Litauen, og sett på som en trussel for håpet om uavhengighet for mange ukrainere. Planen ble motarbeidet av Russland og de fleste europeiske stormakter med unntak av Frankrike.
Innen to tiår etter Piłsudskis plan feilet hadde alle land som var kandidater for et medlemskap i føderasjonen falt til Sovjetunionen eller Nazi-Tyskland, med unntak av Finland som motstod sovjetisk aggresjon, men dog hadde måtte avstå territorier, i vinterkrigen.
Magnús Scheving
Magnús Örn Eyjólfsson Scheving (født 10. november 1964) er en islandsk skuespiller, forfatter, produsent og sportsutøver. Han er best kjent som skaperen av barneprogrammet LazyTown, hvor han spiller superhelten Sportacus.
Scheving ble født i Reykjavík, men vokste opp i den lille byen Borgarnes. Han begynte å praktisere turn i 1985, og i 1992 vant han mennenes individuelle konkurranse i turn. I 1993 ble han skandinavisk mester, og han ble europeisk mester to ganger; i 1994 og 1995. Han ble utnevnt til årets idrettsutøver på Island i 1994.
Scheving er direktør i, og skaper av, LazyTown Entertainment. Firmaet produserer bøker, videoer, spill og sportsutstyr, som de hevder at de gjør for å promotere fysisk fostring og en sunn livsstil for barn. Scheving er også skaper av barneprogrammet LazyTown (Latibær på islandsk), hvor han spiller Sportacus (Íþróttaálfurinn). LazyTown sendes på Sjónvarpið (Island), BBC1, CBeebies, TMF, Nick Jr. og Nick Jr. 2 (Storbritannia), Nick Jr. & Noggin (USA), YTV (Canada), TVE (Spania), Super RTL (Tyskland) og på TV 2s barneprogram TV 2 Junior (Norge).
Flat Holm
Flat Holm (walisisk Ynys Echni) er en walisisk øy i Bristolkanalen. Administrativt tilhører den grevskapet Vale of Glamorgan.
Den 13. mai 1897 sendte Guglielmo Marconi, assistert av George Kemp, en ingeniør knyttet til Cardiffs postkontor, det første trådløse radiosignal over vann fra Lavernock til Flat Holm. Meldingen som ble sendt med morsekode var 'ARE YOU READY' ('er du klar').
Flat Holm er en liten, nesten rund øy med en diameter på omkring 500 m. På toppen av en lav høyde står et fyrtårn. Det har vært drevet fyrtårn der siden det 18. århundre; det første ble bygget av William Crispe. Tidligere lå et kolerasanatorium på øya, men den er ikke lenger bebodd. Den siste bofaste fyrvokteren forlot øya i 1988, da fyret ble automatisert.
I 1975 leaset lokalmyndighetene øya i de neste 99 år, og Flat Holm er nå et lokalt naturreservat.
Navneleddet 'holm' er av nordisk opprinnelse, og har samme betydning som norsk 'holme'. 'Flat' må sees i forhold til naboøya Steep Holm, som har et noe mer ulendt terreng. Steep Holm tilhører Somerset i England.
Fylkesvei 6184
Fylkesveg 6184 går mellom Seterneset og Torset i Aure kommune.
Frem til 2019 hadde veien betegnelsen Fv357.
Caput medusae
Caput medusae (av latinsk, bokstavelig talt Medusas hode) er et klinisk tegn på høyt blodtrykk i portvenesystemet, såkalt portal hypertensjon. Caput medusae innebærer at navlevenen, som vanligvis lukkes etter fødselen, gjenåpnes grunnet høyt trykk i portvenen som normalt fører blod fra tarmen til leveren. Dermed dannes det en forbindelse (en anastomose) mellom det vanligvis isolerte portvenesystemet og venene i bukveggen. Dette fører til at det blir en økt mengde blod i venene i bukveggen, og disse danner et mønster på magen som sies å kunne minne om den mytologiske Medusas hår, derav navnet.
Caput medusae ses som oftest i relasjon til langtkommen og alvorlig skrumplever, men tegnet kan også ses ved vena cava superior-syndrom og vena cava inferior-syndrom, der henholdsvis vena cava superior eller inferior er obstruert av ulike årsaker.
Bjarne Skard
Bjarne Skard (født 23. desember 1896 i Levanger, død 28. juli 1961) var en norsk teolog, forfatter og biskop. Han var den første biskop i Tunsberg bispedømme fra 1948 til 1961.
Bjarne Skard ble født i Levanger mens faren var lærer der, og vokste opp i Kristiansand fra 1901. Han ble cand.theol. i 1922, og var overlærer ved Stord lærarskule fra 1923, sokneprest i Sigdal fra 1933, prest ved Sankt Jakob kirke i Bergen fra 1938 og residerende kapellan i Uranienborg kirke i Oslo fra 1946.
I 1948 ble fylkene Buskerud og Vestfold utskilt fra Oslo bispedømme, og Tunsberg bispedømme ble opprettet. Bjarne Skard ble den første biskop i den nye bispedømmet.
Skard skrev både lærebøker, populærhistoriske verk og teologiske bøker. Han er oversatt til blant annet engelsk, tysk og kinesisk. Han var sønn av Matias Skard og bror til blant andre Sigmund Skard.
Skard ble utnevnt til æresdoktor ved Uppsala universitet i 1951.
Alberto Losada
Alberto Losada Alguacil (født 28. februar 1982 i Barcelona) er en tidligere profesjonell, spansk landeveissyklist. Han avsluttet karrieren med syv sesonger for Katjusja etter fire sesonger for det spanske laget Caisse d'Epargne.
Sana (elv)
Sana er en elv i de nordvestlige delene av Bosnia-Hercegovina. Den renner gjennom byen Sanski Most og er en av sideelvene til Una i nord. Una renner videre ut i Sava, som er en del av Donau-vassdraget.
Ekornape
Ekornape (Saimiri sciureus) er en primat av familien "Kapusineraper". Ekornaper bor i tropisk regnskog, krattskog og mangrovesumper i Sør-Amerika og Mellom-Amerika. Voksne ekornaper kan bli fra 500 gram til 1500 gram, og 23 til 45 cm lange. Forventet levetid er 20 år. Ekornapene er sosiale dyr og lever i grupper på 30-40 dyr. Disse primatene spiser det meste, men liker best korn, frukt og insekter. I Kristiansand Dyrepark har de ca. 20-30 ekornaper. Pippi Langstrømpes Nilsen i filmene er av denne apetypen. På svensk kalles de for dødninghodeaper.
Jurij Krylov
Jurij Nikolajevitsj Krylov (russisk: Юрий Николаевич Крылов; født 11. mars 1930 i Moskva, død 4. november 1979 i Moskva) var en sovjetisk ishockeyspiller som deltok i de olympiske vinterleker 1956 i Cortina d'Ampezzo.
Krylov ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks.
Krylov ble verdensmester i ishockey to ganger, 1954 i Stockholm og 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 70 landskamper for Sovjetunionens herrelandslag i ishockey og scoret 29 mål.
Henry Nyrén
Henry Nyrén (født 16. februar 1923, død 6. april 1982) var en norsk skuespiller.
Nyrén er kanskje best kjent igjen som den slu og reale skraphandleren Mats «Femøre» Matsen, fra Olsenbanden-filmen Olsenbanden tar gull fra 1972. Men han spilte også i flere andre filmer, blant annet hadde han rollen som Kåre Bakke i Nils R. Müllers Broder Gabrielsen fra 1966. Han hadde også en rolle i Müllers film Marenco fra 1964.
Den første filmen Henry Nyrén spilte i, var Leif Sindings De vergeløse fra 1939, en film som var basert på Gabriel Scotts roman og som fikk mange reaksjoner og var basert på en rettssak fra året før. Her spilte han rollen som Petter, gutten som aldri kan holde seg tørr om natta, men som også blir redningen for de vergeløse barna når Petters far, som er sjømann, kommer på besøk og Petter forteller hele historien til ham. Henry Nyrén var bare 15-16 år da filmen ble spilt inn.
I 1958 spilte han i Arne Skouens film Pastor Jarman kommer hjem.
Henry er bror til William Nyrén, også skuespiller, og onkel til Nils Petter Nyrén (Nipe).
Oregon Trail
Oregon Trail eller Oregon-ruten/sporet er en historisk 3,200 kilometer lang emigrant- og handelsvei mellom Independence i Missouri og Vancouver i Washington. Veien gikk gjennom Nebraska, Wisconsin og Rocky Mountains, langs elven Snake gjennom Idaho til Columbia-elven.
Strekning, historie
Leden begynte i Kansas City i Missouri, hvorfra den løp i omkring 3.500 km mot nordvest gjennom det som nå er statene Kansas, Nebraska, Wyoming og Idaho til Oregon. Ruten ble først brukt av pelsjegere og handelsmenn mellom 1811 og 1840, og var mulig å forsere med hest og kjerre. Den ble svært viktig for migranter/nybyggere, da det var den beste veien over Rocky Mountains til de rike landområdene vestafor fjellkjeden.
Dawn of the Black Hearts
Dawn of the Black Hearts (utgitt 1995) er et uautorisert live-album («bootleg») av det norske black metal-bandet Mayhem. Det er kjent for å ha et bilde av liket til Mayhems tidligere vokalist, Dead, som tok sitt eget liv i 1991, på coveret. Bildet ble tatt av Euronymous som fant ham død. Låtene 1 til 8 ble spilt inn i Sarpsborg i 1990, og låtene 9 til 12 (som bare finnes som bonusspor på senere versjoner av plata) i Ski i 1985.
Artister
Spor 1-8
Spor 9-12
Apeltun skole
Apeltun skole er en kommunal barneskole på Smørås i Fana bydel i Bergen. Skolen er en baseskole med åpen arkitektur, og er bygget for 400 elever.
Skolen startet opp i 2003, og ble offisielt åpnet av Dronning Sonja 10. februar 2004. I 2007 fikk skolen Dronning Sonjas skolepris, og fikk nok en gang besøk av dronningen.
Chiapas
Chiapas er den sørøstligste delstaten i Mexico, og grenser til Oaxaca i vest, Veracruz i nordvest, Tabasco i nord og Guatemala i øst. Mot sørvest ligger Stillehavet. Delstaten har rundt 4,8 millioner innbyggere. Arealet er på 73 289 km², omtrent som Troms og Finnmark til sammen. Hovedstaden heter Tuxtla Gutiérrez, mens San Cristóbal de las Casas kanskje er den mest kjente byen. Tapachula er den viktigste byen på kystsletta.
Historie
Kysten og innlandsdalene i Chiapas kom tidlig under innflytelse av olmeker-kulturen som blomstret på Gulfkysten ca. 1200–400 f.Kr. I Izapa i sør blomstret det i perioden 200 f.Kr til 200 e.Kr. en kultur som man tror var en overgang mellom olmeker- og mayakulturen. I den klassiske mayaperioden, ca. 300–900, var kysten og innlandsdalene utkantstrøk, mens jungelområdene i Nord-Chiapas var sentrale områder, med bystater som Palenque og Yaxchilán som begge blomstret på 6–700-tallet. Toniná og Chinkultic var andre viktige mayasentra. Rundt 900 kollapser imidlertid mayakulturen i jungelen, og høylandet i Chiapas ble viktigere. Kysten av Chiapas ble erobret av aztekerne på slutten av 1400-tallet, og fungerte som en fjerntliggende koloni for produksjon av kakaobønner.
I 1528 erobret spanjolene under ledelse av Diego de Mazariegos de sentrale delene av Chiapas. Utover 1530/40-tallet ble så utkanten av Chiapas erobret, selv om spanjolene aldri fikk kontroll over Lacandón-jungelen i nordøst. I kolonitida ble Chiapas administrert fra Antigua i Guatemala, og på grunn av avstanden til maktsentrene fikk spanske godseiere behandle urfolket brutalt uten påtale fra myndighetene. I 1544 døde halvparten av befolkningen av en epidemi. I 1545 ble Fray Bartolomé de las Casas utnevnt til biskop i Chiapas. Han førte en utrettelig kamp for urfolkets rettigheter, og oppnådde blant annet avskaffelsen av slaveri for urfolk i 1550.
I 1821 ble de sentralamerikanske provinsene invitert inn i den meksikanske føderasjonen. Imidlertid brøt de sentralamerikanske provinsene med Mexico i 1823, og Chiapas ble en del av Guatemala. Et meksikansk felttog mot Guatemala endte imidlertid med at Chiapas ble en del av Mexico etter folkeavstemning i 1824. I 1842 fikk Chiapas de grensene det har i dag, etter at Soconusco (kystsletta) ble annektert fra Guatemala.
Revolusjonen fra 1910 og framover førte til jordreformer i Mexico. Disse reformene møtte imidlertid stor motstand blant jordeierne i Chiapas, som for det meste klarte å motsette seg at fattige fikk tilgang til jordressursene. Da den meksikanske revolusjonen ble sluttført, ble sentralregjeringen enig med jordeierne at de skulle få beholde sine privilegier. Dermed opplevde ikke Chiapas den økonomiske utviklingen som skjedde i resten av landet. Den hvite overklassen tjente nok penger, men ikke i samme grad som industriherrene nord i Mexico. Urfolksgruppene ble bare fattigere og fattigere, og deres situasjon var verre enn for urfolk i andre deler av Mexico. Dermed var grunnlaget lagt for hendelsene i 1994.
Zapatist-opprøret
1. januar 1994 ble San Cristóbal de las Casas, Ocosingo og noen mindre byer i det sentrale høylandet i Chiapas okkupert av tropper fra Ejército Zapatista de Liberación Nacional (Zapatist-hæren for nasjonal frigjøring, EZLN), og offentlige kontorer ble plyndret. Troppene var ledet av den mystiske Subcomandante Marcos, som fremsto med sin finlandshette på tv-skjermer i hele verden. I løpet av få dager ble imidlertid troppene drevet tilbake, og ca. 150 mennesker ble drept. EZLN-geriljaen trakk seg da tilbake til Lacandón-jungelen. De hadde imidlertid lykkes i å få rettet oppmerksomheten mot de urettferdige sosiale forholdene i Chiapas, og i året som fulgte ble tallrike gods okkupert av fattige bønder. Jordeierne konsentrerte sitt raseri mot biskopen av San Cristóbal de las Casas, Samuel Ruiz García, som i tradisjonen fra Bartolomé de las Casas tok parti for de fattige, og fikk tilnavnet El Obispo Rojo (den røde biskopen).
Etter 1994 har sentralregjeringen investert penger i infrastruktur og utdanning for å løfte delstaten. Zapatist-hæren tapte militært, men har oppnådd sympati i vide kretser, både i Chiapas og i resten av Mexico. Subcomandante Marcos, senere avslørt som en tidligere universitetslærer fra Tampico, Rafael Sebastián Guillén Vicente, oppnådde kultstatus i mange kretser i Mexico.
Økonomi
Chiapas har på grunn av sin historie svært lite industri. Imidlertid er det et rikt handelsjordbruk, og delstaten produserer mer kaffe og bananer enn noen annen meksikansk stat, spesielt i Soconusco. Chiapas har også mange vannkraftverk som produserer elektrisk kraft for resten av landet.
Befolkning
Chiapas har en stor prosentandel urfolk, og de kan grovt deles inn i to, nemlig folk av maya-opprinnelse og folk av mixe-opprinnelse. Maya-folk er for eksempel tzotzil-folket som bor rundt San Cristóbal, tzeltal-folket øst for San Cristóbal, chol-folket nord i høylandet og i jungelen, mame-folket på grensa mot Guatemala og de få hundre lacandón-mayaene som bor i jungelen, og som fram til nå har motsatt seg alle misjonærer. Zoque-folket er av mixe-opprinnelse, og settes ofte i sammenheng med den urgamle olmeker-kulturen. Spansk er imidlertid morsmålet for flertallet.
Selv om flertallet er katolsk, har Chiapas en stor andel protestanter. Dette er som følge av nordamerikansk misjonsvirksomhet, og spesielt blant urfolket er innslaget av protestanter stort. Også muslimske misjonærer har lykkes i å omvende noen hundre til islam.
Interessant i Chiapas
Chiapas er en av Mexicos vakreste og mest varierte delstater, og kombinerer vakker natur med en rik kulturarv.
I jungelen i nord kan man besøke ruinene av flere mayabyer: Palenque, Yaxchilán og Bonampak er de mest severdige. San Cristóbal de las Casas er et skattkammer for koloniarkitektur, med gamle kirker, palasser og hus i kolonistil. Tradisjonell urfolkskultur er godt bevart i landsbyene rundt. Delstatshovedstaden Tuxtla Gutiérrez er ikke spesielt spennende, men har en zoologisk hage med dyr fra delstaten. Like ved ligger det 1 000 meter dype juvet Cañón del Sumidero, som best kan utforskes fra elvebåt.
Wu Aiying
Wu Aiying (forenklet kinesisk: 吴爱英, tradisjonell kinesisk: 吳愛英, pinyin: Wú Àiyīng; født 1951 i fylket Changle i byprefekturet Weifang i provinsen Shandong i Folkerepublikken Kina) er en kinesisk kommunistisk politiker. Hun er (2011) Kinas statsadvokat («justisminister»).
Hun ble utdannet ved Shandonguniversitetet fra 1971 til 1973, og ble justisminister 1. juli 2005.
Sambar (rett)
Sambar (kannada: ಹುಳಿ, malayalam: സാംബാറ്, tamil: சாம்பார, telugu: సాంబారు) er en sydindisk linse rett. Den benyttes som siderett til ris og til en rekke indiske matretter.
Sambar består for det meste av tomater, linser og krydder (som garam masala). Den er en tynn saus med lav grønnsaksandel – ofte benyttes kun løk i den.
Chortaj
Chortaj (Hortaya Borzaya) er ei russisk steppemynde som også er kjent under navn som khort, chortai og chortaya rundt om i verden. Hortaya betyr rett og slett korthåret. Rasen regnes av mange russere som selve opphavet til den langt mer kjente russiske ulvehunden – borzoi.
Opprinnelse og alder
Chortaj er en russisk mynderase som dukket opp i bevisstheten til folk for ca. 150 år siden, men nøyaktig hvor gammel den er vet ingen. Tradisjonelt er denne hunden å finne i områdene mellom vestbredden av Volga og det østlige Ukraina, syd til Krim og Kaukasus og nord til Simbirsk, Voronezj og Briansk.
96 Quite Bitter Beings
«96 Quite Bitter Beings» er en sang av rockebandet CKY lansert i 1999 på albumet Volume 1. Sangen handler om innbyggerne i den fiktive byen Hellview i ingenmannsland, som dreper hvem som helst som nærmer seg byen deres. Sangen regnes for å være CKYs gjennombrudd og bandets mest anerkjente sang. Den er en del av soundtracket på spillet Tony Hawk's Pro Skater 3 og CKY-videoene (som er produsert av den profesjonelle skateren Bam Margera, trommeslageren Jess Margeras bror).
Chortaj
Opprinnelse og alder
Noen russerne hevder at denne hunden er opphavet til polsk mynde, men polakkene selv benekter dette. Chortaj er klart mindre enn polsk mynde, men anatomisk ganske lik. Dette kan indikere et felles opphav, men det lar seg ikke dokumentere. Noen hevder også at chortaj er en etterkommer av kaukasisk mynde, men heller ikke denne påstanden lar seg dokumentere. Teoriene kan i så måte indikere at både chortaj, kaukasisk mynde, borzoi og polsk mynde egentlig har en felles stamfar et sted i historien, men også dette er kun en teori basert på anatomiske likheter i type og geografisk spredning, og det faktum at alle fire ser ut til å dukke opp i historiske kilder fra 1600-tallet og framover.
Chortaj har utviklet seg som jakthund på de russiske og ukrainske steppene nord for Svartehavet, der den tradisjonelt har jaktet småvilt sammen med jeger til hest og av og til jaktfalk eller ørn. Man regner at linjer fra kaukasisk mynde og, i mindre utstrekning, borzoi og greyhound eller ungarsk mynde ble avlet inn etter borgerkrigen og 2. verdenskrig.
96 Quite Bitter Beings
Musikkvideo
En musikkvideo til sangen ble laget. Den ble produsert av Bam Margera og viser bandet som spiller og en biljaktscene mellom Bam og vennene hans. Bare 50 eksemplarer av denne singlen/demoen ble laget.
Sporliste
CD-single (2000)
Chortaj
Opprinnelse og alder
Den første rasestandarden (russisk) ble publisert i 1951 og var basert på kritikker fra mer enn 700 mynder, samlet i årene 1946–1950 og gjort av eksteriørdommer Constantin Esmont og hans kollega A. M. Lerkhe. Rasestandarden ble også oppdatert i 1980, men som sådan aksepteres ikke rasen av vestlige kennelkubber.
Utseende, anatomi og fysikk
I størrelse er hannene omkring 65–75 cm (tisper ca. 4 cm lavere) i mankehøyde, og fargen er som oftest lys eller ensfarget, men ikke ensfarget hvit. Tofarget og tricolor er også tillatt. Pelsen er glatt med stive pelshår som er ca. 2,5 cm. lange, svært tett og med underull. Av og til kan den ha fjærpels på halen og bak på lårene. Rasen er motstandsdyktig mot både varme og kulde. Den skal ha et ekstraordinært godt syn, men dette har aldri vært dokumentert.
Sag panir
Sag panir (hindi साग पनीर [sāg panīr]) er en nordindisk matrett som består av panir (usaltet ferskost), spinat og andre grønne blad (som bukkehornkløver eller sennep sblad) i karrisaus. Saag panir kan også inneholde spinat som eneste grønne bladtype, men blir da ofte mer presist kalt palak panir.
Linedans (album)
Linedans er et musikkalbum utgitt av Åge Aleksandersen i 2002.
Chortaj
Bruksområde
Chortaj har først og fremst vært kosakkenes og tartarenes jakthund og følgesvenn på de åpne russiske steppene i sør. I dag er det først og fremst i Russland, Ukraina, Krim og Gorsky vi finner disse hundene. Der har den tradisjonelt blitt brukt til hetsjakt på småvilt, ofte i sammen med jaktfalk og ryttere til hest.
Lynne og væremåte
Rasen er svært skeptisk og reservert overfor fremmede, men hengiven og leken ovenfor de den kjenner godt og stoler på. Den er rolig og balansert av natur, og fungerer godt som familiehund.
Gjøkeredet (bok)
Gjøkeredet er en roman av Ken Kesey fra 1962. Bokas handling utspilles på et psykiatrisk sykehus i Oregon, og boka kan betraktes som en studie av institutisjonsmiljøer. Handlingen fortelles av hovedpersonen Chief Bromden, en indianer som later som om han er døvstum.
En berømt film ved samme navn, Gjøkeredet, regissert av Miloš Forman med Jack Nicholson i hovedrollen som McMurphy (til forskjell fra boka), bygger på boka.
Handling
Halv-indianeren Chief Bromden, som alle tror er døvstum, er innlagt på asyl. Der inne, i en grå og fryktelig verden, hersker Big Nurse uinnskrenket. Hun får hjelp av sine tre dagvakter og assistentleger og sykepleiere. Helt til den opprørskevagabonden (landstrykeren) Randle Patrick McMurphy dukker opp. McMurphy bare lot som han hadde en sinnssykdom for å sone straffen ved sinnssykehuset, i stedet for å havne i fengsel. Han er en komisk, tragisk og heroisk skikkelse som blåser frisk luft inn i asylet, og snur opp ned på hele systemet. McMurphy antagoniserer stadig sykepleieren og forstyrrer rutinene på avdelingen, noe som fører til endeløse maktkamper mellom den innsatte og sykepleieren. En natt, etter å ha bestukket nattevakten, smugler McMurphy to prostituerte venninner med brennevin inn på avdelingen.
Gruppe 47
Gruppe 47 var en gruppe tyskspråklige forfattere som deltok i Hans Werner Richters forfattermøter mellom 1947 og 1967.
Bakgrunn
Det hele begynte da Alfred Andersch og Hans Werner Richter i 1946 utga tidsskriftet Der Ruf (= Ropet) i München. Dette tidsskriftet utkom alt i 1945 under sensur og kontroll av den amerikanske hæren i New York som Blätter für deutsche Kriegsgefangene (= Blader for tyske krigsfanger). Målet var å opplyse og oppdra tyskerne til demokrati etter Hitlers regime. I april 1947 ble imidlertid tidsskriftet forbudt av den amerikanske militærregjeringen, formodentlig på grunn av russisk intervensjon, men utkom igjen under ny redaksjon til 1948 i München, og til 1949 i Mannheim.
Dannelse
I juli 1947 møttes blant andre tidligere forfattere for Der Ruf og besluttet blant annet å grunnlegge et nytt litterært tidsskrift under navnet Der Skorpion, men fremfor alt å treffes regelmessig, for å lese hverandres manuskripter og kritisere dem. Hans Werner Richter innbød deretter en større, skjønt utvalgt, krets til et møte i september 1947. Ved dette møtet ga Hans Georg Brenner gruppen navnet «Gruppe 47», og Hans Werner Richter ble ansett som grunnlegger av dette løse forfatter-fellesskapet, siden han hadde innbudt dem.
Deltaker ved stiftelsesmøtet og medlem var Hans-Jürgen Soehring (1908-60) som hadde oppholdt seg som offiser i Paris i første del av krigen, og i 1941 blitt kjæreste med den ti år eldre franske skuespillerinnen Arletty som etter krigen ble fengslet og rettsforfulgt for forholdet. Hun fikk likevel forlate fengselet den tiden det tok å spille inn sluttscenene i filmen Paradisets barn.
Organisering
Hans Werner Richter var leder for møtene. I begynnelsen bestemte han hvem som skulle inviteres til møtene, men siden ga forfatterne ham råd. Møtene fant sted halvårlig. Her leste og kritiserte man bl.a. de tilstedeværende forfatternes manuskripter. Også utenlandske forfattere, kritikere og andre gjester ble regelmessig invitert.
Sigvald Bernhard Refsum
Sigvald Bernhard Refsum (født 8. mai 1907 i Gransherad, død 8. juli 1991) var en norsk lege. Han beskrev sykdommen heredopathia atactica polyneuritiformis, bedre kjent som Refsums sykdom.
Han tok medisinsk embetseksamen i 1932 og sin doktorgrad i 1946. Han hadde stillinger ved Rikshospitalet og Ullevål sykehus fra 1936 til 1946 i nevrologi og psykiatri. I 1947 ble han universitetsstipendiat og året etter overlege ved Haukeland sykehus i Bergen. I 1951 ble han professor ved Universitetet i Bergen og i 1954 ved Universitetet i Oslo. Fra 1956 var han medlem av Det Norske Videnskapsakademi.
Anerkjennelse
Sigvald Refsum var styremedlem og president i World Federation of Neurology. Han var æresdoktor ved universitetene i Uppsala, Kairo og Marseille. Fra 1977 var han også utenlandsk medlem av Det polske vitenskapsakademi. I 1989 ble han kommandør av St. Olavs Orden for fortjeneste av medisinsk forskning.
Bibliografi
Refsum har skrevet en rekke artikler i fagtidsskrift innen nevrologi.
Kraftledning
En kraftledning er en elektrisk leder som brukes til å overføre elektrisk energi. Navnet kraftlinje brukes gjerne på overføringslinjer som overfører energi over lange distanser ved høye spenninger, typisk fra 110 kV til 500 kV, men også høyere spenninger brukes noen steder. Dette systemet med kraftledninger utgjør sentralnettet, som overfører energi både på tvers av Norge, men også på tvers av grenser til naboland. I Norge eies og opereres disse høyspentlinjene av Statnett.
Historie
Verdens første kommersielle kraftoverføring over lengre avstand var i 1893 mellom Hällsjöns kraftstation (Smedjebacken kommune) og Grängesbergs gruver (Grängesberg), en strekning på 15 kilometer. Vannkraften kom fra Vasselsjön og ble overført med vekselstrøm.
Oppbygging
Kraftledninger må være bygget av et materiale som har god elektrisk ledningsevne for å kunne overføre nok effekt med tilfredsstillende lave tap. For å oppnå dette benyttes det flere forskjellige måter å bygge ledningen på. Som oftest inngår aluminium, på grunn av sin gode ledningsevne, tilgjengelighet og lave vekt. Lav vekt er et viktig poeng ettersom det ofte kan være langt mellom mastene som holder ledningen, for eksempel når ledningen spennes over en fjord. Normalt er det flere tynne aluminiumledere som er tvinnet om en kjerne av et strukturelt sterkt materiale, for eksempel stål eller karbon. Ved å tvinne ledningene på denne måten oppnår man også en mer fleksibel ledning enn om man bare hadde hatt ett stykke metall.
Linjetap
Målet er å få overført nok energi til å møte behovene over alt samtidig som man sørger for at linjetapene holder seg lave. Tapene forekommer ved at energi i form av varme dissiperes langs linjen, slik at mindre energi enn det som ble sendt faktisk kommer frem. Tap på linjen forekommer som følge av linjens resistans, og er gitt av formelen Ptap = RI2. R er resistans på hele linjen, og I er strømmen som føres langs linjen. Ettersom effekten som overføres er produktet av strøm og spenning, vil vi ved å øke spenningen få en lavere strøm (I), og dermed også lavere tap. Dette er grunnen til at høyspenning benyttes for å overføre energi over lange avstander.
Hannover Cl.V
I 1923–24 bygde Kjeller Flyfabrikk 14 CL.V for Hærens flyvåpen under betegnelsen Kjeller F.F. 7 Hauk. Disse var i operativ tjeneste fram til 1929,
MS «Prinsesse Ragnhild» (1981)
MS «Prinsesse Ragnhild» var et skip eid av Color Line og gikk på rederiets cruisefergelinjer i rutene Oslo – Kiel, Bergen/Stavanger – Hirtshals og Oslo – Hirtshals i perioden 1981 til 2008. Hun har vært gjennom to større oppgraderinger siden hun ble bygget i 1981.
I Skandinavia
Skipet ble satt i drift januar 1981 og seilte til 1990 for Jahre Line på ruten Oslo-Kiel (ofte kalt Kiel-ferga). Det ble deretter overtatt av Color Line og var i mange år selskapets flaggskip. I 1992 ble hun ombygget og forlenget ved det spanske verftet Astilleros Españoles i Cádiz. Skipet har med ulike eiere trafikkert overfarten Oslo-Kiel i 23 år. I desember 2004 ble det erstattet av MS «Color Fantasy» på ruta fra Norge til Tyskland. Fra 27. april 2005 trafikkerte skipet strekningen Bergen/Stavanger – Hirtshals. I januar 2008 besluttet rederiet å legge ned ruten fra vestlandet til Hirtshals i Danmark, derfor fikk skipet ruten fra Oslo til Hirtshals, da forgjengeren MS «Color Festival» ble solgt for nærmere 400 mill NOK. Denne ruten ble den 6. mai 2008 lagt ned, og MS «Prinsesse Ragnhild» lagt i opplag i Sandefjord.